王羲之《兰亭序》有“ 天下第一行书 ”美誉,历代名家均有临作,今天与大家分享篆书版《兰亭序》,别有一番韵味! 王羲之《兰亭序》有“ 天下第一行书 ”美誉,历代名家均有临作,今天与大家分享篆书版《兰亭序》,别有一番韵味! 永和九年,岁在癸丑暮春之初,会于会稽 山阴之兰亭。修禊事也,群贤毕至,少长咸 集。此地有崇山峻岭、茂林修竹,又有清流 激湍映带左右,引以为流觞曲水。列坐其 次,虽无丝竹管弦之盛,一觞一咏,亦足以 畅叙幽情。是日也,天朗气清、惠风和畅,仰 观宇宙之大,俯察品类之盛,所以游目骋 怀,足以极视听之娱,信可乐也 !夫人之相 与俯仰一世,或取诸怀抱,悟言一室之内; 或因寄所托,放浪形骸之外;虽趣舍万殊, 静躁不同,当其欣于所遇,暂得于己,快然 自足,不知老之将至,及其所之既惓,情 随事迁,感慨系之矣!向之所欣,俯仰之间, 以为陈迹,犹不能不以之兴怀,况修短随 化、终期于尽?!古人云:死生亦大矣,岂不痛 哉!每揽昔人兴感之由,若合一契,未尝不 临文嗟悼,不能喻之于怀。固知一死生为 虚诞,齐彭殇为妄作。后之视今亦由今之 视昔。悲夫!故列叙时人,录其所述,虽世殊 事异,所以兴怀其致一也,后之揽者,亦将 有感于斯文!